Euroopa Liidu Teataja L 257 , 10/09/1981 Lk 0028 - 0031

Soomekeelne eriväljaanne: Peatükk 3 Köide 13 Lk 0229

Hispaaniakeelne eriväljaanne: Peatükk 03 Köide 23 Lk 0066

Rootsikeelne eriväljaanne: Peatükk 3 Köide 13 Lk 0229

Portugalikeelne eriväljaanne Peatükk 03 Köide 23 Lk 0066



Komisjoni otsus, 28. juuli 1981, nende Brasiilia Liitvabariigi ettevõtete kohta, millest lubatakse importida ühendusse värsket veise- ja vasikaliha ning kodukabjaliste liha (81/713/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] eriti selle artikli 4 lõiget 1 ning artikli 18 lõike 1 punkte a ja b, ning arvestades, et: kolmandate riikide ettevõtetel lubatakse eksportida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele; Brasiilia Liitvabariik on edastanud vastavalt direktiivi 72/462/EMÜ artikli 4 lõikele 3 nende ettevõtete loetelu, millel on lubatud ühendusse eksportida; ühenduse kohapealsed kontrollid on näidanud, et mitmete kõnealuste ettevõtete hügieenistandardid on piisavad, ning seetõttu võib ettevõtted kanda kõnealuse direktiivi artikli 4 lõike 1 kohaselt koostatud esimesse loetellu ettevõtetest, millest võib lubada värsket liha importida; teiste Brasiilia poolt esitatud ettevõtete olukord tuleb uuesti läbi vaadata lisateabe põhjal, mis käsitleb nende hügieenistandardeid ja nende võimet kohanduda kiirelt ühenduse õigusaktidega; olemasolevate kaubavoogude järsu katkemise vältimiseks võib kõnealustel ettevõtetel seniks lubada jätkata ajutiselt värske liha eksportimist liikmesriikidesse, kes on valmis eksporditavat liha vastu võtma; seepärast on vaja käesolev otsus uuesti läbi vaadata ja vajaduse korral seda muuta, võttes arvesse sel eesmärgil võetud meetmeid ja tehtud parandusi; tuleks meenutada, et värske liha impordi suhtes kohaldatakse eriti tervisekaitsenõuete osas ka muid ühenduse veterinaariaalaseid õigusakte, sealhulgas Taanit, Iirimaad ja Ühendkuningriiki käsitlevaid erisätteid; käesoleva otsuse lisas esitatud loetelusse kantud ettevõtetest pärit värske liha imporditingimuste suhtes kohaldatakse jätkuvalt mujal ettenähtud sätteid ja asutamislepingu üldsätteid; eriti teatavat liiki värske liha, nt vähem kui kolm kilogrammi kaaluvate lihatükkide või teatavate ühenduse ühtlustatud eeskirjadega hõlmamata ainete jääke sisaldava liha kolmandatest riikidest importimise või teistesse liikmesriikidesse reeksportimise suhtes kohaldatakse jätkuvalt importiva liikmesriigi tervishoiualaseid õigusakte; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas loetletud Brasiilia Liitvabariigi ettevõtetest lubatakse importida ühendusse värsket veise- ja vasikaliha ning kodukabjaliste liha. 2. Kõnealustest ettevõtetest importimise suhtes kohaldatakse jätkuvalt mujal ettenähtud ühenduse veterinaarsätteid, eelkõige tervisekaitse nõudeid käsitlevaid sätteid. Artikkel 2 1. Liikmesriigid keelavad artikli 1 lõikes 1 nimetatud värske liha importimise mujalt kui käesoleva otsuse lisas loetletud ettevõtetest. 2. Seda keeldu ei kohaldata siiski kuni 1. maini 1982 ettevõtete suhtes, mida ei ole käesoleva otsuse lisas nimetatud, kuid mille Brasiilia ametiasutus on 1. juuli 1981 seisuga ametlikult heaks kiitnud ja esitanud direktiivi 72/462/EMÜ artikli 4 lõike 3 kohaselt, välja arvatud juhul, kui eespool nimetatud direktiivi artikli 4 lõike 1 kohaselt on kõnealuste ettevõtete puhul enne 1. maid 1982 otsustatud teisiti. Komisjon saadab kõnealuste ettevõtete loetelu teistele liikmesriikidele. Artikkel 3 Käesolev otsus jõustub 1. oktoobril 1981. Artikkel 4 Käesolev otsus vaadatakse uuesti läbi ja vajaduse korral muudetakse seda enne 1. märtsi 1982. Artikkel 5 Käesolev otsus on adresseeritud liikmesriikidele. Brüssel, 28. juuli 1981 Komisjoni nimel president Gaston Thorn [1] EÜT L 302, 31.12.1972, lk 28. -------------------------------------------------- LISA ETTEVÕTETE LOETELU I. VEISELIHA A. Tapamajad ja lõikamishooned Ettevõtte nr | Aadress | 0005 | Cooperativa Rural Serrana Ltda, Tupanciretã, Rio Grande do Sul | 0226 | Frigorífico Bordon SA, Bagé, Rio Grande do Sul | 0385 | Frigorífico Mouran SA, Andradina, São Paulo | 0458 | Frigorífico União SA, Presidente Epitãcio, São Paulo | 0834 | Frigorífico Kaiowa SA, Presidente Venceslau, São Paulo | 0906 | Frigorífico T. Maia SA, Governador Valadares, Minas Gerais | 1602 | Bon Beef Indústria e Comércio de Carnes SA, Vinhedo, São Paulo | 1651 | Frigorífico Extremo Sul SA, Pelotas, Rio Grande do Sul | 1926 | Frigorífico Anselmi SA, Indústria de Carnes, Derivados e Conservas, Pelotas, Rio Grande do Sul | B. Tapamajad Ettevõtte nr | Aadress | 0076 | SA Frigorífico Anglo-Barretos, São Paulo | C. Lõikamishooned Ettevõtte nr | Aadress | 0001 | Cia de Alimentos do Brasil SA (COMABRA), Osasco, São Paulo | II. HOBUSELIHA Tapamajad ja lõikamishooned Ettevõtte nr | Aadress | 0003 | Frigorífico Yukijirushi do Paraná SA, Curitiba, Paraná | 0924 | Matadouro e Frigorífico Industrial SA (MAFISA), Belo Jardim, Pernambuco | III. KÜLMHOONED Ettevõtte nr | Aadress | 0072 | Cefri Centrais de Estocagem Frigorificada Ltda, Mairinque, São Paulo | 0078 | Interfrio SA Comercial e Industrial, Pelotas, Rio Grande do Sul | 0535 | Matadouro e Frigorífico Industrial SA (MAFISA), Recife, Pernambuco | 0933 | Companhia Brasileira de Armazenamento (CIBRAZEM), Rio de Janeiro | 0966 | C. Sola, Comércio e Exportação SA, Três Rios, Rio de Janeiro | 1075 | Frigorífico de Cotia SA, Santos, São Paulo | 1127 | Companhia Brasileira de Armazenamento (CIBRAZEM), Curitiba, Paraná | 1599 | Martini Meat SA, Comércio, Importação e Exportação de Carnes, Paranaguá, Paraná | 1945 | Departamento Estadual de Portos Riós e Canais, Rio Grande, Rio Grande do Sul | 1958 | Avante SA Produtos Alimentícios, Santos, São Paulo | 2176 | Frimorite Frigorífico Ltda, São Gonçalo, Rio de Janeiro | --------------------------------------------------